BioShock

"BioShock" on 3D-tulistamismäng mängustuudiolt Irrational Games. 

Mäng anti Euroopas välja Windowsile ja Xbox 360 konsoolile 24. augustil 2007. PS3 versioon anti välja 17. oktoobril 2008, arendajaks 2K Marin.https://blog.us.playstation.com/2008/06/03/meet-the-teams-bringing-bioshock-to-ps3-plus-new-screens/ 2009. aasta 7. oktoobril valmis mängust Mac OS X-i variant. Osaliselt tõi "BioShocki" mobiilidele ettevõte IG Fun.https://web.archive.org/web/20120403011441/http://wireless.ign.com/articles/851/851478p1.html Täies mahus anti mängu mobiiliversioon iPhone'idele välja 2014. aastal stuudio 2K China poolt.http://www.gamesradar.com/the-originals-interviews/ Tarkvara ei suudetud ühilduma panna uuemate operatsioonisüsteemidega, seetõttu oli mängurakendus allalaaditav vaid umbes aasta ning uuenduste tegemine lõpetati.https://www.destructoid.com/2k-games-has-officially-dropped-support-for-the-ios-port-of-bioshock-415224.phtml

Mängu järg "BioShock 2" valmis 9. veebruaril 2010. "BioShock Infinite" valmis aastaks 2013.

Mängu lugu
"BioShock" on esimese isiku vaates tulistamine, mille rollimängule omased elemendid sarnanevad mängu "System Shock 2" omadega. Mängija juhib peategelast Jacki, kes mängu alguses kukub lennukiga Atlandi ookeani kohal merre. Jack satub pärast lennukist eluga pääsemist veealusesse Rapture'i linna.http://www.ign.com/articles/2007/08/17/bioshock-review-2 Lugu leiab selles mahajäetud linnas aset aastal 1960, mis pakub mängijale õudusfilmilikku kogemust, mida tugevdavad Rapture'i linna art déco stiilis majad, ruumid ja ka aurupungi stiilis masinad ja aparaadid. Jack peab raadio teel juhiseid saades pääsema mööda koletisteks muudetud inimestest, kasutades relvi, lõkse ja ka superjõude andvaid plasmiide.https://web.archive.org/web/20071011233114/http://ic-games.co.uk/index.php?location=1&&articleid=3877

Viited

 Välislingid 
 Ametlik koduleht

Kategooria:2007. aasta videomängud